ᱪᱤᱨᱟᱝ ᱦᱚᱱᱚᱛ

ᱪᱤᱨᱟᱝ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱯᱟᱪᱮ  ᱱᱟᱠᱷᱟ ᱨᱮ ᱵᱚᱰᱚᱞᱮᱱᱰ ᱟᱹᱯᱱᱟᱹᱛ ᱴᱚᱴᱷᱟ ᱨᱮᱭᱟᱜ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱒ ᱥᱮᱨᱢᱟ ᱨᱮ ᱠᱚᱠᱲᱟᱡᱷᱟᱲ, ᱵᱚᱸᱜᱟᱸᱭ ᱜᱟᱶ ᱟᱨ ᱵᱚᱨᱯᱮᱴᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱵᱟᱨ ᱦᱤᱸᱥ ᱜᱮᱫ ᱵᱮᱜᱟᱨ ᱠᱟᱛᱮ ᱜᱚᱬᱦᱚᱱ ᱟᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱥᱤᱧᱚᱛᱤᱭᱟᱹ ᱥᱚᱢᱵᱚᱫᱷᱟᱱ ᱨᱮᱭᱟᱜ ᱛᱩᱨᱩᱭ ᱟᱜ ᱫᱷᱟᱯ ᱨᱮ ᱟᱝᱜᱚᱪ ᱟᱠᱟᱱᱟ ᱾ ᱒᱐᱐᱔ ᱵᱨᱚᱢᱦᱚᱯᱩᱛᱨᱚ ᱜᱟᱰᱟ ᱞᱟᱛᱟᱨ ᱵᱮᱰᱟ ᱦᱤᱥ ᱨᱮ ᱱᱚᱣᱟ ᱦᱚᱱᱚᱛ ᱫᱚ ᱵᱮᱱᱟᱣ ᱟᱠᱟᱱᱟ ᱾ ᱜᱟᱨᱚ ᱯᱟᱹᱨᱥᱤ ᱨᱮᱭᱟᱜ ᱟᱹᱲᱟᱹ ᱥᱤ (ᱛᱟᱦᱟᱸ - ᱫᱟᱜ) ᱟᱨ ᱨᱟᱝ (ᱛᱟᱦᱟᱸ- ᱠᱟᱹᱣᱰᱤ), ᱢᱤᱞᱟᱹᱣ ᱠᱟᱛᱮ ᱦᱚᱱᱚᱛ ᱨᱮᱭᱟᱜ ᱧᱩᱛᱩᱢ ᱥᱤᱨᱟᱝ ᱥᱮ ᱪᱤᱨᱟᱝ ᱦᱩᱭ ᱟᱠᱟᱱᱟ ᱾

ᱩᱱᱩᱨᱩᱢ
ᱪᱤᱨᱟᱝ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱜᱩᱴ ᱑᱔᱖᱘.᱔᱒ ᱪᱟᱹᱣᱠᱟᱹ ᱢᱟᱭᱤᱞ ᱚᱛ ᱦᱟᱥᱟ ᱢᱮᱱᱟᱜᱼᱟ ᱾ ᱠᱟᱡᱚᱞ ᱜᱟᱶ ᱦᱚᱱᱚᱛ ᱨᱮᱛᱟᱜ ᱫᱚᱵᱟᱹᱴᱤᱭᱟᱹ ᱴᱷᱟ:ᱭ ᱠᱟᱱᱟ ᱾ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱪᱤᱨᱟᱝ ᱦᱚᱱᱚᱛ ᱨᱮ  ᱞᱮᱠᱷᱟ ᱜᱩᱴ ᱔,᱘᱑,᱘᱑᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱫᱚᱥᱟᱨ ᱠᱚᱢ ᱩᱛᱟᱹᱨ ᱱᱮᱼᱦᱚᱲ ᱵᱟᱥᱟ ᱦᱚᱱᱚᱛ ᱠᱟᱱᱟ ᱾ ᱭᱩᱱᱮᱥᱠᱚ ᱦᱚᱛᱮ ᱛᱮ ᱟᱝᱜᱚᱪ ᱟᱠᱟᱱ ᱥᱤᱨᱡᱚᱱ ᱡᱮᱜᱮᱫ ᱩᱭᱛᱤᱡᱚ ᱵᱟᱦᱤ ᱴᱷᱟ:ᱭ ᱢᱟᱱᱚᱥ ᱡᱟᱹᱛᱨᱤᱭᱟᱹ ᱵᱟᱜᱽᱣᱟᱱ ᱨᱮᱭᱟᱜ ᱟᱫᱚᱢ ᱦᱤᱸᱥ ᱱᱚᱣᱟ ᱦᱚᱱᱚᱛ ᱨᱮ ᱦᱚᱸ ᱯᱟᱲᱟᱣ ᱟᱠᱟᱱᱟ ᱾  

ᱯᱳᱱ ᱠᱚᱱᱟ
ᱥᱟᱢᱟᱝ ᱱᱟᱠᱷᱟ - ᱵᱟᱠᱥᱟ ᱟᱨ ᱵᱚᱨᱯᱮᱴᱟ ᱦᱚᱱᱚᱛ
ᱯᱟᱪᱷᱮ ᱱᱟᱠᱷᱟ - ᱠᱚᱠᱲᱟᱡᱷᱟᱲ ᱦᱚᱱᱚᱛ
ᱮᱛᱚᱢ ᱱᱟᱠᱷᱟ   - ᱵᱚᱸᱜᱟᱸᱜᱟᱶ ᱟᱨ ᱠᱚᱠᱲᱟᱡᱷᱟᱲ ᱦᱚᱱᱚᱛ

ᱱᱟᱜᱟᱢ
ᱪᱤᱨᱟᱝ ᱦᱚᱱᱚᱛ ᱫᱚ ᱱᱚᱣᱟ ᱦᱚᱱᱚᱛ ᱢᱮᱱ ᱛᱮ  ᱒᱐᱐᱔ ᱨᱮᱭᱟᱜ ᱔ ᱡᱩᱱ ᱢᱟᱹᱦᱤᱛ ᱨᱮ ᱠᱚ ᱰᱟᱢᱰᱟᱦᱮ ᱞᱮᱫᱟ ᱾চিৰাং জিলাৰ চৰকাৰী ৱেবছাইট , আহৰণ কৰা তাৰিখঃ ২৫-০৭-২০১২ ᱒᱐᱐᱓ ᱥᱮᱨᱢᱟ ᱨᱮᱭᱟᱜ ᱑᱐ ᱯᱷᱮᱵᱽᱨᱩᱣᱟᱨᱤ ᱦᱤᱞᱚᱜ ᱥᱤᱧᱚᱛ ᱛᱟᱞᱢᱟ ᱥᱚᱨᱠᱟᱨ ᱟᱨ ᱟᱥᱟᱢ ᱯᱚᱱᱚᱛ ᱥᱚᱨᱠᱟᱨ ᱟᱨ ᱵᱚᱰᱚ ᱞᱤᱵᱟᱨᱮᱥᱚᱱ ᱴᱟᱭᱜᱟᱨᱥ (ᱵᱤ.ᱮᱞ.ᱴᱤ.) ᱛᱟᱞᱟ ᱨᱮ ᱯᱮ ᱯᱟᱥᱴᱟ ᱪᱩᱠᱛᱤ ᱞᱮᱠᱟ ᱛᱮ ᱵᱚᱰᱚ ᱰᱷᱮᱨ ᱢᱮᱱᱟᱜ ᱠᱚ ৩০৮২ ᱜᱚᱴᱮᱱ ᱟᱹᱛᱩ ᱢᱤᱞᱟᱹᱣ ᱠᱟᱛᱮ 'ᱵᱚᱰᱚᱞᱮᱱᱰ ᱟᱹᱯᱟᱹᱱᱟᱹᱛ ᱵᱟᱹᱭᱥᱤ (ᱵᱤ.ᱴᱤ.ᱥᱤ.)' ᱵᱮᱱᱟᱣᱚᱜᱼᱟ ᱟᱨ ᱱᱚᱣᱟ ᱟᱹᱛᱩ ᱠᱚ ᱢᱤᱞᱟᱹᱣ ᱠᱟᱛᱮ ᱯᱩᱱᱭᱟᱹ ᱦᱚᱱᱚᱛ ᱵᱮᱱᱟᱣ ᱨᱮᱭᱟᱜ ᱜᱚᱴᱟ ᱭᱮᱱᱟ ᱾ ᱱᱚᱣᱟ ᱜᱚᱴᱟ ᱠᱟᱛᱷᱟ ᱞᱮᱠᱟ ᱛᱮ ᱓᱐ ᱚᱠᱴᱚᱵᱚᱨ, ᱒᱐᱐᱓ ᱢᱟᱹᱦᱤᱛ ᱨᱮᱭᱟᱜ ᱦᱩᱠᱩᱢ ᱞᱮᱠᱟ ᱛᱮ (ᱦᱩᱠᱩᱢ ᱮᱞ- GAG(B). 137/2002/Pt/117) ᱥᱤᱧᱚᱛ ᱥᱟᱢᱵᱤᱫᱷᱟᱱ ᱨᱮᱭᱟᱜ ᱓᱓᱒ ᱮᱞᱟᱱ ᱦᱟᱹᱴ ᱨᱮ ᱛᱩᱨᱩᱭ ᱟᱜ ᱫᱷᱟᱯ ᱨᱮ ᱥᱮᱞᱮ ᱠᱟᱛᱮ 'ᱪᱤᱨᱟᱝ ᱦᱚᱱᱚᱛ' ᱵᱮᱱᱟᱣᱮᱱᱟ ᱾ ᱒᱐᱐᱔ ᱥᱮᱨᱢᱟ ᱨᱮᱭᱟᱜ  ৪ ᱡᱩᱱ ᱢᱟᱹᱦᱤᱛ ᱠᱷᱚᱱ ᱦᱚᱱᱚᱛ ᱞᱮᱠᱟ ᱛᱮ ᱠᱟᱹᱢᱤ ᱠᱟᱹᱥᱱᱤ ᱮᱦᱚᱵ ᱮᱱᱟ ᱾

ᱦᱚᱱᱚᱛ ᱞᱮᱠᱟ ᱛᱮ ᱵᱮᱱᱟᱣᱚᱜ ᱢᱟᱲᱟᱝ ᱪᱤᱨᱟᱝ ᱦᱚᱱᱚᱛ ᱫᱚ ᱠᱚᱠᱲᱟᱡᱷᱟᱲ, ᱵᱚᱸᱜᱟᱸᱭᱜᱟᱶ ᱟᱨ ᱵᱚᱨᱵᱮᱴᱟ ᱛᱟᱞᱟ ᱨᱮ ᱦᱟᱹᱴᱤᱧ ᱜᱮ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮ ᱜᱮ ᱯᱚᱱᱚᱛ ᱨᱮᱱᱟᱜ ᱫᱚᱥᱟᱨ ᱫᱤᱥᱣᱟᱹ ᱠᱷᱚᱱᱰ ᱨᱮᱱᱟᱜ ᱥᱩᱱᱩᱢ ᱥᱩᱫᱷᱟᱟᱜᱚᱨ ᱟᱨ ᱯᱮᱴᱨᱚᱞᱤᱭᱟᱢ ᱯᱨᱚᱠᱚᱞᱯᱚ BRPL ᱢᱮᱱᱟᱜᱼᱟ ᱾

ᱚᱛᱱᱚᱛ

ᱥᱟᱹᱠᱷᱭᱟᱹᱛ

ᱛᱷᱚᱠ:ᱟᱥᱟᱢ ᱨᱮᱭᱟᱜ ᱦᱚᱱᱚᱛ ᱠᱚ